**Referat af Bestyrelsesmøde i grundejerforeningen ved Kollelev Mosepark 18 april 2018**

**Deltagere: Olav Egelund (OE), Olav Lilleør (OL), Dorte Stadil (DS), Birgit Majlund (BM), Morten Crone (MC), Gregers Lystager (GL), Peter Sølver (PS), Henrik Dalbøge (HD).**

**Afbud: Ilsa Nymand Hald (IH)**

**1. Valg af Næstformand**

* OE var villig til genvalg og blev valgt, men ser gerne at posten som næstformand overgår til en anden næste år, så OE kan bruge mere tid på naturplejen ved mosen.

**2. Valg af kasserer**

* DS var villig til genvalg og blev valgt.

**3a. Valg af sekretær**

* Formanden så gene at der blev valgt en sekretær, som kunne stå for referat af møder, koordinering af hjemmeside etc. Det blev beslutter at spørge IH, om hun var villig til at påtage sig denne opgave.

Aktioner:

(1) HD kontakter IH vedr. rollen som sekretær

**3b. Valg af webmaster**

* Det blev diskuteret hvad formålet med en hjemmeside var. Der var enighed om at det var en god ide at have en hjemmeside til kommunikation af mere permanente oplysninger (hvem vi er, hvad vi laver, vedtægter, bestyrelse etc. ) men at en hjemmeside nok ikke var den mest dynamiske platform at bruge, da det ville være arbejdskrævende at holde den opdateret. En mulig løsning kunne være en kombination af en hjemmeside og en lukket Facebook gruppe. Dette vil blive nærmere undersøgt.

Aktioner:

(2) HD kontakter nuværende webmasters Liselotte og Otto, Brovænget 43 for at høre nærmere om deres holdning.

(3) MC laver oplæg til hvordan et muligt to strenget system kunne se ud, bruges og implementeres. Diskuteres på næste møde.

**4. Fuldmagt til foreningens konto**

* Der var enighed i at det var mest praktisk at kasseren kunne disponere over bankkontoen. Formanden fik mandat til at give denne fuldmagt og DS vil kontakte banken og få det nødvendige papirarbejde klaret. Bestyrelsen skrev under på skema fra banken.

Aktioner:

(4) DS kontakter bank og afklarer hvordan hun kan få prokura til vores konto

**5. Evaluering af generalforsamlingen**

* Generel positive tilkendegivelser. Der er ønske om stadigt at bruge Virum Kirke, men det bør forhandles om ikke prisen kan sættes ned fra de 1000 kr. Alternativt kunne Virumhallen være en mulighed.
* Det kan være svært at finde gode emner til indlæg på generalforsamlingen. Kunne en ny kommunikationsplatform jf. pkt. 3b være interessant? Alle overvejer emne til næste møde, hvor også dato fastlægges. Formanden kontakter kirken mht. pris og ledige tider.

Aktioner:

(5) HD kontakter Virum kirke mht pris og dato for næste generalforsamling

(6) ALLE Emne og dato for generalforsamling tages op på næste møde

**6. Fremtidige aktiviteter**

* Naturplejegruppen (OE), hvor der er en række tilbagevendende aktiviteter som OE koordinerer. Herudover vil vi gerne i dialog med kommunen mhp. at få opgravet kanalen ved den lille bro. OE og HD vil arbejde på et oplæg og søge godkendelse fra kommunen.
* Hvide Bro (PS). Fokus er på vedligeholdelse/maling af bro. Det har dog vist sig vanskelig at få koordineret en fælles indsats. Måske kan en ny Face book gruppe hjælpe på kommunikationen.
* Lysfest (DS) afholdes hvert år I December.
* Sensommergrill (OL). Afholdes igen i år. Dato aftales på næste møde. Oplagt mulighed for at inviterer nye tilflyttere med. OL vil gene stå for med jævne mellemrum at ”banke på døren ” til nye.

Aktioner:

(7) Formændene for de enkelte arbejdsgrupper står for at koordinere aktiviteterne, meget gene at få flere medlemmer med i grupperne, og løbende opdaterer bestyrelen om aktiviteter og planer.

(8) OE og HD laver plan for kanalen og kontakter kommunen

**7. Evt**

* GL oplyste at de flytter fra området, og at han derfor ikke bliver ved med at være i bestyrelsen. GL opfordrede til i fremtiden at huske på at foreningen blev etableret for at være en ligeværdig modpart i diskussioner med myndighederne. Han har desuden en del materiale som, vi skal finde ud af hvordan vi bedst kan arkivere til glæde for de næste generationer.
* Skilte om “hund i snor” og “andefodring”. De gamle skilte er forsvundet og der er behov for at få sat nye op, så vi kan sikre at dyreliv og søerne ikke lider skade. I første omgang vil vi prøve med simple hjemmelavede lamminerede skilte.
* OL henviste til kommunikationen med Skat vedr. arealer uden for byggelinierne.
* Diskussion af hvordan vi får alle med i foreningen. En lille velkomstskrivelse vil være rar at have. OL vil gerne lave et oplæg som i første omgang kan bruges ved ”sommergrill”, men med mindre rettelser også kan være en generel velkomstskrivelse.
* Der er kun ca 38 ud af 67 potentielle betalende medlemmer. Det blev diskuteret om ikke det ville være en fordel at få betalinger over på PBS, selv om det koster lidt vil det sikre en mere stabil og mindre arbejdskærvende kontingentindtægt.
* Kontakter i kommunen og andre steder. Skal vil lave en liste så vi har den samlet et sted.

Aktioner:

(9) GL overvej hvordan vi bedst kan arkivere materiale

(10) DS koordinere at der bliver lavet skilte og at de sættes op så der ingen undskyldning er for ikke at følge ordensreglerne.

(11) OL laver oplæg til velkomsthilsen

(12) DS undersøger muligheden for PBS betaling

(13) ALLE Send oplysninger på relevante ”kontakter” til HD, som så samler sammen fra jer alle.

**Næste møde: 4 juni kl. 19.30 hos Peter.**